**Тэма:** Зычныя гукі т – ц

**Мэты:** фарміраваць уменне вызначаць словы гукамі [т] і [ц] на слых;

адпрацоўваць правільнае вымаўленне гукаў [т] і [ц];

практыкаваць у чытанні і пісьме слоў з гэтымі гукамі і адпаведнымі літарамі;

садзейнічаць развіццю арфаграфічнай пільнасці, кемлівасці. памяці;

выхоўваць добрасумленныя адносіны да вучобы.

**1. Арганізацыйны момант**

 Празвінеў званок вясёлы.

 Мы урок пачаць гатовы.

 Будзем дружна працаваць,

 Будзем веды набываць.

Якімі мы павінны быць на ўроку, каб справіцца з усімі заданнямі? Якія якасці нам спатрэбяцца?

На дошцы адкрываецца запіс:

уважлівасць

актыўнасць

кемлівасць

самастойнасць

Адкрыйце свае сшыткі і запішыце дату. Адзначце свой настрой на шкале насупраць даты.

**2. Праверка дамашняга задання.**

Якія літары вы падкрэслі? З якім правілам мы пазнаёміліся на папярэднім уроку? (Звяртаю ўвагу на табліцу, з якой працавалі на папярэднім уроку).



Гульня “Хто з кім сябруе”.



 (На дошцы знаходзяцца літары. Пакажыце,якія літары сябруюць з гукам т, а якія – з ц.

**3. Маўленчая размінка**

На дошцы запіс:

Ціха, кіска, ціха братка:

У калысцы спіць дзіцятка

-Прачытайце моўчкі. Давайце вымавім вершык гучна, каб кіска пачула нас. А зараз ціха,быццам баімся разбудзіць маленькае дзіця.

Хвілінка маральнасці

Малайцы. У вас добра атрымалася.Вось і сёння на ўроку вы павінны пастарацца добра працаваць і добра сябе паводзіць. Нездарма ў народзе кажуць: Навука для чалавека як сонца для жыцця. Не кажы “не ўмею”, а кажы – “навучуся”.

Як вы думаеце, якую літару мы будзем сёння пісаць? Чаму? Што вы заўважылі?

**4. Хвілінка чыстапісання**

Цц Ця Ці Цё Це Цю

Запішыце першы радок. У другі радок запішыце слоўнікавыя словы, у якіх сустракаецца літара Ц.

чацвер сцюжа відэлец

Цімафеевіч Цішка Цімур

Якія словы запісаны ў трэцім радку? Чаму мы напішам іх з вялікай літары? Прыдумайце сказ са словам Цішка.

**5. Замацаванне вывучанага**

Работа па падручніку

Сёння разам з Цішкам мы адправімся ў падарожжа. І дапаможа нам карта.



І першы прыпынак, які мы зробім будзе **арфаграфічны**.

Запішам пад дыктоўку сказ.

У хаце сядзіць коцік Цішка.

Давайце падкрэслім арфаграмы, якія сустрэліся ў гэтым сказе.

Адкрыйце падручнік і прачытайце заданне да пр.36

Назавіце словы з гукам ц. Змяніце выдзеленае слова так, каб замест [Т] стала [Ц]

Цеста – у цесце.

Мы набліжаемся да прыпынку **хуткасны**. Вам трэбы будзе ўставіць прапушчаныя літары ў словы і растлумачыць свой выбар. Рабіць гэта трэба хуценька.

Выконваем заданне трэнажора “Сакрэты роднай мовы”

Мы набліжаемся да прыпынку **небяспечны.** Вас не пугае яго назва. Давайце з вамі крыху адпачнём.

Фізкультхвілінка

Лапкай мяккай, без вады,

умываюцца каты.

Мыюць вушы, і насы,

і на спінцы валасы.

Так, як мамы, так, як таты

мыюцца і кацяняты.

**Работа ў парах**

А зараз паслухайце заданне

У першы радок зпішыце словы, у якія трэба ўставіць [Т].

Ха..а, ве..ер, ..ыдзень, с..южа.

У другі радок – словы, у якія вы уставіце [Ц].

Бра..ік, с..удзень, ..элефон, дзі..я.

Памяняйцеся сшыткамі і праверце ў суседа.А зараз паглядзіце на дошку і праверцеці правільна вы выканалі гэтае заданне.



Наступны прыпынак – **народны.** Чаму ён так называецца вы скажаце мне крыху пазней. Складзіце прыказкі і растлумачце іх сэнс.

Добра таго вучыць, а ў другое выпусціў.

У адно вуха пусціў, хто хоча ведаць.

Дык чаму прыпынак называецца народны? Запішыце першую прыказку па памяці.

Развіццё маўлення

Апошні прыпынак – **творчы.**

Давайце звернемся да рубрыкі **Гавары правільна**

пр.38. Дапоўніце сказы патрэбнымі словамі.

**6. Этап інфармавання аб дамашнім заданні**

Адкрыйце дзённікі і запішыце дамашняе заданне

Пр.39

**7. Падвядзенне вынікаў урока. Рэфлексія.**

Вось і закончылася наша падарожжа. Ці спадабалася вам на уроку?

Якое заданне было самым цікавым?

А якое самым цяжкім?

Хто выканаў заданні без памылак?

Зараз мы правядзём “Пальчыкавую ацэнку”

Калі ў вас усё атрымалася на ўроку – пальчыкі ўгору, калі былі памылкі – пальчыкі трымайце гарызантальна, а калі вы сустрэліся з цяжкасцямі, штосьці ў вас не атрымалася – пальчыкі апусціце ўніз.

**8. Ацэнка работы класа, асобных вучняў.**

Я дзякую за працу….

Мне і коціку Цішку вельмі спадабалася, як вы працавалі і як сябе паводзілі на уроку. Вы(…….) былі ўважлівымі, актыўнымі(…), кемлівымі(..). Паказалі, што ўмееце самастойна працаваць.

З якім настроем вы заканчваеце ўрок? Адзначце яго на шкале. Якімі новымі ведамі зможаце падзяліцца з бацькамі, сябрамі?

**Урок беларускай мовы**

**2 клас**

**Тэма:** Зычныя гукі т – ц

 Настаунiк: И. И. Папельская

2022 г.